Մասնավորապես, 260 անհատական բնակելի տների սեփականատերեր քաղաքապետարանի աջակցությամբ օրինականացրել են ավել օգտագործվող հողամասերը և դրանց վրա տարիներ առաջ կառուցված շինությունները և ստացել սեփականության վկայականներ: Օրինականացվել են քաղաքային համայնքի սեփականությունը հանդիսացող հողի վրա կառուցված 18 ինքնակամ շինություններ, նվիրատվության կարգով սեփականաշնորհվել են բազմաբնակարան շենքերի 5 բնակարան, որոնց օգտագործողները չէին հասցրել օրենքով սահմանված ժամկետում օգտվել ապապետականացման մասին օրենքի ընձեռած հնարավորությունից: Շարունակել ենք ՀՈԱԿ-ների ստեղծումը. դրանց թիվն ավելացել է 2-ով` ինքնուրույնության այս նոր աստիճանը ձեռք են բերել «Մշակույթ» միացյալ տնօրինությունն ու գրադարանը: